Berlingske Tidende, 1790-01-11
Paris, den 28de December. Den 24de hujus om Aftenen Kl. 11 blev Hr. de Favras og siden hans Gemahlinde arresterte. Man foregav, at han havde udkastet en Plan til at opbringe 30000 Mand, for at myrde Marquis de la Fayettes og Hr. Baille, og derpaa at afskiære Tilførselen af Levnetsmidler for Staden. Man foregav og, at Kongens ældste Broder var i Spidsen for Sammenrottelsen. Der blev sagt, at bemeldte Prinds havde brugt Hr. de Favras til at laane 4 Millioner, som skulde anvendes til et mindre end godt Brug. Men saasnart Prindsen fik Efterretning herom, begav han sig strax til Raadhuset, hvor han holdt følgende Tale: "Mine Herrer, Lyst til at igiendrive Bagvaskelser fører mig til Dem. J Forgaars blev Hr. von Favras efter Undersøgnings-Commissionens Ordre arretteret, og i Dag udspreder man, at jeg stod i store Forbindelser med ham. Som en Borger af Paris har jeg fundet det fornødent, at underrette Dem Selv om de Forhold, i hvilken jeg kiender Hr. Favras. J Aaret 1772 tog han Tieneste ved min Schweitzer Garde, hvilken han igien forlod 1775, og siden den Tid har jeg aldrig talt med ham. Berøvet mine Jndkomster i adskillige Maaneder, og uroelig lover de Udgivter, som forestaaer mig i Januarii, har jeg ønsket at opfylde mine Forbindtligheder, uden at være det offentlige Skatkammer til Last. For at opsnaae dette, vilde jeg sælge Contracter for den Summa jeg behøvede. Man forestillede mig, at jeg mindre vilde skade mine Finanser ved at giøre et Laan. For 14 Dage siden meldte Hr. de la Charte mig, at Hr. Favras kunde udvirke dette ved 2de Bankører, nemlig de Herrer Chaumel og Sertorius. Jeg underskrev en Obligation paa 2 Millioner, hvilken Summa jeg behøvede for at betale min Gield ved Aarets Begyndelse og til min Hofstats Besoldning. Da dette Anliggende blot var en Finans=Sag, overdrog jeg til min Skatmester, at besørge den. Jeg har hverken seet Hr. Favras eller skrevet ham til eller havt noget Samqvem med ham. Hvad han ellers har gjort, veed jeg ikke engang. Jmidlertid har jeg erfaret, mine Herrer, at man i Gaar har allevegne heri Staden udspredet følgende Papir: "Den 24de blev Hr. Favras og hans Gemahlinde arresterte, som Opfindere af den Plan, at ophidse 30000 Mennesker til at myrde de Herrer, Fayette og Bailly og siden at afskiære os Tilførselen af alle Levnetsmidler. - Kongens Broder var i Spidsen." - De vente ikke af mig, mine Herrer, at jeg fornedrer mig til at retfærdiggiøre mig for en saa nederdrægtig Forbrydelse, men paa en Tid, da de haandgribeligste Usanheder let kunne blande de beste Borgere med Revolutionens Fiender, har jeg holdt det for min Pligt imod Kongen, imod Dem, og imod mig selv, at udlade mig noget udførlig herom paa det at den offentlige Mening ikke for et Øieblik maae blive uvis. Hvad mine personlige Tanker angaaer, da vil jeg i Fortroelighed tale derom med mine Medborgere, fra den Dag af, da jeg i Notabler, nes anden Session erklærede mig over det Hovedspørsmaal, son den Gang gjorde Gemytterne stridige. Jeg har bestandig troet, at en stor Revolution var nær, og at Kongen maatte paa Grund af sine Hensigter, sine Dyder og sin øverste Rang blive Chef for samme, eftersom intet kan være fordeelagtige for Nationen, uden tillige at være det for Monarchen; videre at den Kongel. Magt maatte være Nationalfrihedens Brystværn, og National-Frieheden Grunden til den Kongelige Magt. Man anføre en eneste af mine Handlinger, en eneste af mine Taler, der har været stridende mod disse Grundsætninger, som jeg ved alle Leiligheder har viist, eller hvor Folkets og Kongens Vel har ophørt at være den eneste Gienstand for mine Tanker og Ønsker; og saalænge dette ikke skeer, har jeg Ret til at blive troet paa mit Ord. Jeg har aldrig forandret mine Grundsætninger, og agter ei heller at forandre dem." - Hr. Bailly svarede Prindsen, og sluttede med den Efterretning, at man allerede havde heftet 3 af de Personer, som havde udspredt dette Papiir, hvorpaa Prindsen endnu føiede til: "Den Pligt, som jeg nyelig har opfyldt, er meget emfindtlig for et dydigt Hierte, men jeg er fuldkommen erstattet derfor ved Forsamlingens Omdømme, og jeg skal i den Sag ikke meere aabne min Mund uden kun for at bede om Naade for dem, som have fornærmet mig." - Ubeskriveligt er det bifald, som denne Prindsens Tale fandt saavel i Forsamlingen som blandt Publikum, der har læst den med største Fornøielse og beundret den Frimodighed, Borgerkiærlighed og ædle Tænkemaade, som hersker i samme. - Natten til den 25de nogle Timer efter at man havde arresteret Hr. Favras, blev ogsaa Prindsens Casserer, Hr. Morell heftet, eftersom man havde foregivet, at Hr. Favras skulde bringe de laante 2 Millioner til Hr. Morells Casse. Men da Hr. Morell forsikrede, at han ikke stod i nogen anden Forbindelse med Hr. Favras, end blot at imodtage Pengene, blev han efter nogle Timers Forløb igien sat i Frihed. De fleste ville paastaae, at Hr. Favras ikke videre har gjort sig skyldig i nogen Forbrydelse, end at han maaske har talt noget uforsigtig om det giørende Laan. Men andre tale dog om en Sammenrottelse, og ville endnu drage en anden fornem Person i Spillet, hvilket dog er høist usandsynligt.